钦定古今图书集成/明伦汇编/氏族典/第093卷 > 《廖用贤尚友录》 > 俞夔
## 钦定古今图书集成/明伦汇编/氏族典/第093卷 > 《廖用贤尚友录》 > 俞夔

按《浙江通志》：“夔字舜臣，建德人。登正德丁丑进士，授
安福知县。会宸濠乱，多保障功，擢长沙府同知，升四
川安绵兵备佥事。会诸番入寇，夔出奇擒其首，复古
维州，筑平番、赤土二堡。捷闻，升本司副使，兵备建昌。
土官刺马仁等相仇杀，悉讨平之。寻补南漳兵备，升
按察使，历本省左右布政使。有《六诏纪闻》及《扬芬录》。”